sagorsarker/bangla-wikipedia huggingface dataset:
রাষ্ট্রপতি শাসন

ভারতীয় প্রজাতন্ত্রে রাষ্ট্রপতি শাসন বলতে বোঝায় কোনও নির্দিষ্ট রাজ্য সরকারকে বরখাস্তকরণ এবং সংশ্লিষ্ট রাজ্যের শাসনভার প্রত্যক্ষভাবে কেন্দ্রীয় সরকারের হাতে অর্পণ। ভারতীয় সংবিধানের ৩৫৬ ধারা অনুযায়ী, কোনও রাজ্যের সরকার সাংবিধানিক শর্ত অনুসারে রাজ্য শাসনে অসমর্থ হলে কেন্দ্রীয় সরকার সেই রাজ্যের সরকারকে বরখাস্ত করে রাজ্যের প্রশাসনিক ব্যবস্থা নিজের হাতে তুলে নিতে পারে। এরপর প্রশাসনিক শাসনভার অর্পিত হয় কেন্দ্রীয় সরকার নিয়োজিত রাজ্যপালের মাধ্যমে। তাঁর হাতে তাঁকে সাহায্য করার জন্য অন্যান্য প্রশাসক নিয়োগের ক্ষমতা দেওয়া থাকে। সচরাচর রাজনৈতিক দলের সঙ্গে যুক্ত নন এমন অবসরপ্রাপ্ত জনকৃত্যক আধিকারিকেরা এই জাতীয় প্রশাসক পদে নিযুক্ত হয়ে থাকেন।
তবে রাষ্ট্রপতি শাসন-সংক্রান্ত অনুচ্ছেদে কেন্দ্রীয় সরকারের হাতে অবাধ ক্ষমতা দেওয়ায় ভারতে একাধিকবার এই ধারাটির অপপ্রয়োগ হয়েছে এবং সেই জন্য এই ধারাটি সমালোচিতও হয়েছে বহুবার।
এফ. মারি আব্রাহাম

এফ. মারি আব্রাহাম (; জন্ম: মারি আব্রাহাম, ২৪ অক্টোবর ১৯৩৯) হলেন একজন মার্কিন অভিনেতা। তিনি ১৯৮৪ সালে "আমাডেয়ুস" চলচ্চিত্রে আন্তোনিও সালিয়েরি চরিত্রে অভিনয় করে শ্রেষ্ঠ অভিনেতার জন্য একাডেমি পুরস্কার অর্জনের পর বহুল পরিচিতি অর্জন করেন। এই কাজের জন্য তিনি সেরা নাট্যধর্মী চলচ্চিত্র অভিনেতা বিভাগে গোল্ডেন গ্লোব অর্জন করেন এবং বাফটা পুরস্কারের মনোনয়ন লাভ করেন।
তিনি প্রধান ও পার্শ্ব চরিত্রে অসংখ্য চলচ্চিত্রে অভিনয় করেছেন, তন্মধ্যে উল্লেখযোগ্য হল "অল দ্য প্রেসিডেন্ট্‌স মেন" (১৯৭৬), "স্কারফেস" (১৯৮৩), "দ্য নেম অব দ্য রোজ" (১৯৮৬), "লাস্ট অ্যাকশন হিরো" (১৯৯৩), "স্টার ট্রেক: ইনসারেকশন" (১৯৯৮), "ফাইন্ডিং ফরেস্টার" (২০০০), "ইনসাইড লয়েইন ডেভিস" (২০১৩), এবং "দ্য গ্র্যান্ড বুদাপেস্ট হোটেল" (২০১৪)। আব্রাহাম চলচ্চিত্রের পাশাপাশি টেলিভিশনে ও মঞ্চেও কাজ করেছেন। তিনি "হোমল্যান্ড" টিভি ধারাবাহিকের নিয়মিত অভিনয়শিল্পী এবং এই কাজের জন্য তিনি দুটি প্রাইমটাইম এমি পুরস্কারের মনোনয়ন লাভ করেছেন।
তৌহিদুল আলম সবুজ

তৌহিদুল আলম সবুজ (জন্ম: ১৪ সেপ্টেম্বর ১৯৯০; তৌহিদুল আলম নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০০৫–০৬ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন। অতঃপর ২০০৯–১০ মৌসুমে তিনি ফরাশগঞ্জে যোগদান করেছেন। ফরাশগঞ্জে ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন, যেখানে তিনি ১৪টি গোল করেছেন। পরবর্তীকালে, তিনি ঢাকা মোহামেডান এবং চট্টগ্রাম আবাহনী হয়ে খেলেছেন। ২০১৮–১৯ মৌসুমে, তিনি ৫০ লাখ টাকার বিনিময়ে চট্টগ্রাম আবাহনী হতে বসুন্ধরা কিংসে যোগদান করেছেন।
২০১০ সালে, সবুজ বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১০ ম্যাচে অংশগ্রহণ করেছেন।
দলগতভাবে, সবুজ এপর্যন্ত ৩টি শিরোপা জয়লাভ করেছেন, যার মধ্যে ২টি শেখ জামালের হয়ে এবং ১টি বসুন্ধরা কিংসের হয়ে জয়লাভ করেছেন।
তৌহিদুল আলম সবুজ ১৯৯০ সালের ১৪ই সেপ্টেম্বর তারিখে বাংলাদেশের কক্সবাজারে জন্মগ্রহণ করেছেন এবং সেখানেই তার শৈশব অতিবাহিত করেছেন।
সবুজ বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১০ সালের ৭ই নভেম্বর তারিখে তিনি ২০১০ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন; এটিই ছিল বাংলাদেশের বয়সভিত্তিক দলের হয়ে তার একমাত্র ম্যাচ।
২০১০ সালের ১৬ই ফেব্রুয়ারি তারিখে, মাত্র ১৯ বছর ৫ মাস ৩ দিন বয়সে, সবুজ তাজিকিস্তানের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭০তম মিনিটে মধ্যমাঠের খেলোয়াড় আব্দুল বাতেন মজুমদার কোমলের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে সবুজ সর্বমোট ৩ ম্যাচে অংশগ্রহণ করেছেন।
শামিমা বেগম

শামিমা বেগম (জন্ম ২৫ আগস্ট ১৯৯৯) ব্রিটেনে জন্ম নেওয়া একজন নারী যিনি ২০১৫ সালের ফেব্রুয়ারিতে ১৫ বছর বয়সে ইরাক ও লিভ্যান্টের ইসলামিক স্টেটে যোগ দেওয়ার জন্য যুক্তরাজ্য ত্যাগ করে সিরিয়াতে যান। ২০১৯ সালের ফেব্রুয়ারিতে তিনি পুনরায় প্রত্যাগমন করতে চাইলে জিহাদিরা ফিরে আসতে চাইলে তাদের নেওয়া হবে কী হবে না- এই নিয়ে জনপরিসরমণ্ডলে তুমুল বিতর্ক সৃষ্টি হয়।
আনু

আনু বা আন হচ্ছে আকাশের স্বর্গীয় ব্যক্তিকরণ, সর্বোচ্চ দেবতা এবং প্রাচীন মেসোপটেমীয় ধর্মে সকল দেবতার পূর্বসূরি। আনুকে মনে করা হতো সকল ক্ষমতার উৎস এবং তিনি অন্য সকল দেবতা এবং মরণশীল শাসকদের ক্ষমতা প্রদান করতেন। তার সম্পর্কে একটি লিপিতে পাওয়া গেছে, "যিনি সকল বিশ্বকে ধারণ করেন"। প্রথম দিককার লিখিত উৎসসমূহ থেকে জানা যায়, আনু খুব কমই পূজিত হতেন। তার পূত্র এনিলই বেশি পূজা পেতো। কিন্তু পুরো মেসোপটেমীয় ইতিহাসজুড়ে সর্বোচ্চ দেবতাকে বলা হতো আনুতু যার অর্থ স্বর্গীয় ক্ষমতা। পুরাণে আনুর প্রাথমিক ভূমিকা হচ্ছে আনুন্নাকির পূর্বসূরি হিসেবে। আনুন্নাকি হচ্ছে সুমেরীয় ধর্মের প্রধান দেবতাদের একজন।
প্রাক সুমেরীয় লিপিসমূহে আনু কোথা থেকে এসেছেন কিংবা কীভাবে দেবতাদের রাজা হলেন সে সম্পর্কে কোন উল্লেখ নেই। ৩য় খ্রিস্টপূর্বাব্দের প্রাক সুমেরীয় তথ্যে আনুর সঙ্গিনী বলা হয়েছে দেবী উরাসকে। পরবর্তীতে সুমেরিয়গণ দেবী উরাসের জায়গায় দেবী কী কে তার স্ত্রী হিসেবে গণ্য করতেন। দেবী কি হচ্ছে পৃথিবী।
সুমেরীয় রা বিশ্বাস করতো বৃষ্টি হচ্ছে দেবতা আনুর বীর্য। বৃষ্টি পতনের ফলে দেবী কী (পৃথিবী) গর্ভবতী হয় যা ফলে সকল প্রকার উদ্ভিদের জন্ম হয়। আক্কাডীয় যূগে কী এর স্থান দখল করে দেবী আন্তু। সম্ভবত আন্তু ছিলো আনুর স্ত্রীরূপ। আক্কাডীয়রা বিশ্বাস করতো বৃষ্টি হচ্ছে মেঘের দুধ, যা দেবী আন্তুর বুক থেকে নি:সৃত হয়।
সাধারণভাবে আনুকে দেবতাদের পিতা হিসেবে বর্ণনা করা হয়েছে। লাগাশে প্রাপ্ত তৃতীয় খ্রিস্টপূর্বাব্দের লিপি থেকে জানা যায় আনু গাতুমদুগ, বাবা এবং নিনুর্তার পিতা ছিলেন। পরবর্তী বিভিন্ন লিপি থেকে জানা যায় আদাদ, এনকি, এনলিল, গিররা, নান্না-সুয়েন, নেরগাল ও সারা তার পুত্র এবং নিনকাররাক, ইনান্না-ইশতার, ননায়া, নিদাবা, নিনিসিন্না, নিনমুগ, নিন্নিব্রু, নিন্সুমুন, নুনগাল এবং নুস্কা কন্যা ছিলো। আনুকে লাসামতু, আসাগ এবং সেবেত্তু দানবের সৃষ্টিকারী ভাবা হতো। হিট্টি পুরাণ অনুসারে আনুর পিতা হচ্ছে দেবতা আলালু।
নীল আকাশের নীচে (১৯৫৯-এর চলচ্চিত্র)

নীল আকাশের নীচে ১৯৫৯ সালে মুক্তিপ্রাপ্ত পরিচালক মৃণাল সেনের দ্বিতীয় ছবি। বিখ্যাত অভিনেতা কালী ব্যানার্জি, মঞ্জু দে, বিকাশ রায় প্রমুখ শ্রেষ্ঠাংশে অভিনয় করেন। ছবিটিতে সেন্সার বোর্ড অফ ফিল্ম সার্টিফিকেশন বা ভারত সরকার প্রথমে নিষেধাজ্ঞা ঘোষণা করে। এটিই ভারতের প্রথম নিষেধাজ্ঞা পাওয়া ছবি। যদিও দুমাস পরে নিষেধাজ্ঞা তুলে নেওয়া হয়।
ছবিটিতে ব্রিটিশ ভারতের শেষ দিককার পটভূমিকায় কলকাতায় সমাজের নানা স্তরের মানুষের জীবন তুলে ধরা হয়েছে। এর মধ্যে মূল চৈনিক ফেরিওয়ালা ও প্রধান মহিলা চরিত্র বাসন্তীর মধ্যে প্রেম চিত্রায়িত করা হয়েছে।
সল্টলেক স্টেডিয়াম মেট্রো স্টেশন

সল্টলেক স্টেডিয়াম মেট্রো স্টেশন হল কলকাতা মেট্রো-এর ইস্ট-ওয়েস্ট মেট্রো লাইনের একটি গুরুত্ব পূর্ণ ভূগর্ভস্ত মেট্রো স্টেশন। এই স্টেশনটি বিধাননগর এলাকায় অবস্থিত। ইস্ট-ওয়েস্ট মেট্রো প্রথম পর্যায় সেক্টর ফাইভ থেকে যুবভারতী ক্রীড়াঙ্গন মেট্রো স্টেশন পর্যন্ত চলাচল শুরু করে ১৩ ফেব্রুয়ারি ২০২০ তারিখে।
মেট্রো রেল স্টেশনটি যুবভারতী ক্রীড়াঙ্গন বা সল্টলেক স্টেডিয়ামের কাছেই অবস্থিত।
কলকাতা মেট্রোর লাইন ২-এর অন্তর্গত ফুলবাগান মেট্রো স্টেশনটি গঠনগতভাবে উত্তলিত মেট্রো স্টেশন।
সত্যজিৎ রায় মেট্রো স্টেশন

সত্যজিৎ রায় মেট্রো স্টেশন হল ভারতের কলকাতার দক্ষিণাঞ্চলের গাড়িয়ায় কলকাতা মেট্রোর লাইন ৬-এর একটি স্টেশন। মহানগর চলচ্চিত্র নির্মাতা সত্যজিৎ রায়ের সম্মানে এই স্টেশনটির নামকরণ করা হয়। স্টেশনটি উত্তলিত ভাবে ইস্টার্ন মেট্রোপলিটন বাইপাস উপরে অবস্থিত। স্টেশনের পূর্ব দিকে সত্যজিৎ রায় চলচ্চিত্র ও টেলিভিশন ইনস্টিটিউট এবং পশ্চিমে গড়িয়া অ্যাপেক্স হাসপাতাল।
স্টেশনটি ২০২৩ সালের ফেব্রুয়ারি মাসের মধ্যে চালু হবে।
এই স্টেশনটি চক গড়িয়া এলাকাতে অবস্থিত। স্টেশনের ভৌগোলিক অবস্থান হল ।স্টেশনটির পূর্ববর্তী স্টেশন হল ১.৬ কিলোমিটার দূরে অবস্থিত কবি সুভাষ মেট্রো স্টেশন এবং পরবর্তী স্টেশন হল ১.৪ কিলোমিটার দূরে অবস্থিত জ্যোতিরিন্দ্র নন্দী মেট্রো স্টেশন।
২০১০-২০১১ অর্থবর্ষের রেল বাজেটে কলকাতা মেট্রো লাইন ৬ এর অনুমোদিত হয় এবং নির্মাণের কাজের জন্য ৩,৯৫১.৯৮ কোটি টাকা মঞ্জুর করা হয়। ২০১১ সালের অক্টোবর মাসে এনভিআরএল স্টেশন'সহ কবি সুভাষ মেট্রো স্টেশন থেকে ভিআইপি বাজার মেট্রো স্টেশন পর্যন্ত মেট্রো করিডোর নির্মাণের দরপত্র পায়। ২০১২ সালে জানুয়ারি মাসে মেট্রো লাইনের সঙ্গে মেট্রো স্টেশনটির নির্মাণ শুরু হয়। ২০১৯ সালের নভেম্বর পর্যন্ত স্টেশনটি পরিকাঠামগত ভাবে সম্পূর্ণ হয়েছে। বর্তমানে স্টেশনের অভ্যান্তরিন অংশের কাজ চলছে। পরীক্ষামূলক ট্রেন চলাচল ২০২২ সালের ২৪শে সেপ্টেম্বর থেকে শুরু হয়।
কলকাতা মেট্রোর লাইন ৬-এর অন্তর্গত সত্যজিৎ রায় মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া।
স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে। 
কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।
যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে।
কলকাতা মেট্রো রেলওয়ে ঘোষণা করেছে এই স্টেশন থেকে রেল পরিষেবা ২০২৩ সালের ফেব্রুয়ারি মাসের মধ্যে শুরু হবে।
রেলওয়ে প্ল্যাটফর্ম

রেলপথ প্ল্যাটফর্ম হচ্ছে রেলওয়ে ট্র্যাকের পাশে একটি অঞ্চল যা ট্রেনের সুবিধাজনক পরিষেবা প্রদান করে। প্রায় সব স্টেশনে কিছু ধরনের প্ল্যাটফর্ম রয়েছে, আবার বড় বড় স্টেশনগুলোতে একাধিক প্ল্যাটফর্ম রয়েছে।
বিশ্বের দীর্ঘতম স্টেশন প্ল্যাটফর্ম ১,৩৫৫.৪০ মিটার দীর্ঘ, যা ভারতের গোরক্ষপুর জংশনে অবস্থিত। অন্যদিকে, মার্কিন যুক্তরাষ্ট্রের অ্যাপল্যাচিয়ান ট্রিল স্টেশনে একটি প্ল্যাটফর্ম রয়েছে যা শুধুমাত্র একটি বেঞ্চের জন্য যথেষ্ট লম্বা।
প্ল্যাটফর্মের ধরনগুলির মধ্যে বে প্ল্যাটফর্ম, সাইড প্ল্যাটফর্ম (থ্রু প্ল্যাটফর্মও বলা হয়), স্প্লিট প্ল্যাটফর্ম এবং দ্বীপ প্ল্যাটফর্ম অন্তর্ভুক্ত। বে প্ল্যাটফর্ম হচ্ছে যেখানে একটি ট্র্যাক শেষ হয়ে যায়, অর্থাৎ একটি ডেড-এন্ড বা সাইডিং। একটি বে প্ল্যাটফর্ম থেকে ট্রেনকে অবশ্যই বিপরীত দিকে বা বাইরের দিকে চলে বের হতে হবে। সাইড প্ল্যাটফর্মে ট্রেন এক প্রান্ত থেকে আসে এবং অন্য প্রান্ত দিয়ে চলে যায়।
পার্শ্ব প্ল্যাটফর্ম

একটি পার্শ্ব প্ল্যাটফর্ম হল একটি রেলওয়ে স্টেশন, ট্রাম স্টপ, বা ট্রানজিটওয়েতে এক জোড়া ট্র্যাকের বিপরীত পাশে অবস্থিত একটি প্ল্যাটফর্ম। পার্শ্ব প্ল্যাটফর্ম একটি স্টেশনের উভয় দিক থেকে রেল চলাচলের জন্য প্রাথমিক স্টেশন নকশা যা ডবল ট্র্যাক রেল লাইনগুলির জন্য ব্যবহৃত হয় (উদাহরণস্বরূপ, দ্বীপ প্ল্যাটফর্ম যেখানে ট্র্যাকের মধ্যে একটি প্ল্যাটফর্ম থাকে)। পার্শ্ব প্ল্যাটফর্মগুলি একটি দ্বীপ প্ল্যাটফর্মের তুলনায় স্টেশনটির জন্য একটি বৃহত্তর সামগ্রিক পাদদেশে পরিনত হতে পারে, যেখানে ট্র্যাকের মাধ্যমে একক প্রস্থের প্ল্যাটফর্মগুলি যাত্রী দ্বারা ভাগ করা যেতে পারে।
কিছু স্টেশনগুলিতে, দুই পাশের প্ল্যাটফর্মগুলি সংযুক্ত করার জন্য ওভার ব্রিজ বা সেতু ব্যবহার করা হয়। যদিও পার্শ্ব প্ল্যাটফর্মগুলির একটি জোড়া প্রায়শই একটি ডুয়াল ট্র্যাক লাইনের জন্য পরিষেবা সরবরাহ করা হয়, একটি একক পার্শ্ব প্ল্যাটফর্ম সাধারণত একটি একক-ট্র্যাক লাইনের জন্য ব্যবহার করা হয়।
দুটি পাশের প্ল্যাটফর্ম বিশিষ্ট বেশিরভাগ স্টেশনগুলির মধ্যে একটি 'আপ' প্ল্যাটফর্ম রয়েছে যা ট্রেনের প্রাথমিক গন্তব্য দিকে অগ্রসর হওয়া ট্রেনগুলি দ্বারা ব্যবহৃত হয়, অন্য প্ল্যাটফর্মটি 'ডাউন' প্ল্যাটফর্ম যা বিপরীত পথে ট্রেনগুলি চলাচলে ব্যবহার করা হয়। সাধারণত, স্টেশনগুলির প্রধান সুবিধাগুলি 'আপ' প্ল্যাটফর্মে অবস্থিত থাকে এবং ওভার ব্রিজ, সাবওয়ে বা ট্র্যাক ক্রসিংয়ের মাধ্যমে অন্য প্ল্যাটফর্মটি ব্যবহার করা হয়। তবে, বেশিরভাগ ক্ষেত্রে স্টেশনের প্রধান ভবনগুলি যে শহর বা গ্রামে অবস্থিত শেই শহর বা গ্রামের যাত্রীদের সুবিধার কথা মেনে নির্মিত হয়।
কুশল পাঞ্জাবী

কুশল পাঞ্জাবী (২৩ এপ্রিল ১৯৭৭ – ২৬ ডিসেম্বর ২০১৯) ছিলেন একজন ভারতীয় চলচ্চিত্র ও টেলিভিশন অভিনেতা, যিনি মার্কিন গেম শো ওয়াইপ আউট এর ভারতীয় সংস্করণ টিভি রিয়্যালিটি গেম শো "জোর কা ঝটকা" (২০১১) এর বিজয়ী হয়ে ৫০ লাখ ভারতীয় রুপি পুরস্কার পান। 
তিনি ফারহান আখতারের লকশ্যা এবং করণ জহরের কাল চলচ্চিত্রে অভিনয় করেছেন। এছাড়া লাইফ ওকে এর স্কাইলাইন এবং সনি এর সিআইডিতেও অভিনয় করেছেন।তিনি অনেক ক্রীড়া প্রোগ্রামের অংশ হয়েছেন, যার মধ্যে এক সে বারকার এক,ঝালাক দিক লা যা,প্যাঁয়সা ভারি পারেগা ইত্যাদি আছে।সর্বশেষ তিনি ক্যা হাল মিস্টার পাঞ্চাল ? এ শিব চরিত্রে অভিনয় করেন ।
১৯৯৫ - এ মাউথফুল অব স্কাই
২০০২ - লাভ ম্যারেজ
২০০৪ - রাজা - স্কাই কা রাজা
২০০৩ - সিআইডি
২০০৪ - দেখো মাগার প্যার সে
২০০৪ - কাভি হা কাভি না
২০০৫ - ইয়ে দিল জেট মিক
২০০৫ - স্থান
২০০৫ - ফিয়ার ফ্যাক্টর
২০০৫ - প্যাঁয়সা ভারি পারেগা
২০০৬ - কসম সে
২০০৬ - শ ... ফির কোই হে
২০১৭-২০১৯ - ক্যা হাল মিস্টার পাঞ্চাল ?
কুশল পাঞ্জাবী ২০১৯ সালের ২৬ ডিসেম্বর ৩৭ বছর বয়সে প্রয়াত হন।
দ্বীপ প্ল্যাটফর্ম

একটি দ্বীপ প্ল্যাটফর্ম (এছাড়াও আইল্যান্ড প্ল্যাটফর্ম, কেন্দ্র প্ল্যাটফর্ম) হল একটি স্টেশন বিন্যাস ব্যবস্থা যেখানে একক প্ল্যাটফর্ম রেল স্টেশন, ট্রাম স্টপ বা ট্রানজিটওয়ে ইন্টারচেঞ্জ হিসাবে দুটি ট্র্যাকের মধ্যে অবস্থান করা হয়। আঞ্চলিক এবং ব্যয়বহুল কারণে দ্বীপ প্ল্যাটফর্মগুলি দ্বৈত্ব-ট্র্যাক রুটগুলিতে জনপ্রিয়। এই দ্বীপ প্ল্যাটফর্মগুলি বৃহত্তর স্টেশনগুলির মধ্যেও খুবই দরকারী, যেখানে একই যানচলাচলের জন্য স্থানীয় ও এক্সপ্রেস রেলের পরিষেবাদিগুলি একই প্ল্যাটফর্মের দুই পার্শ্ব দিক থেকে সরবরাহ করা যেতে পারে যাতে দুটি ট্র্যাকের মধ্যে যাত্রী স্থানান্তর সহজ করা যায়। একটি বিকল্প ব্যবস্থায় ট্র্যাকগুলি প্ল্যাটফর্মের উভয় পাশ দিয়ে পার্শ্ব প্ল্যাটফর্ম হিসাবেও অবস্থান করা হয়।
দ্বীপ প্ল্যাটফর্ম ঐতিহাসিক ব্যবহার অবস্থান উপর ব্যাপকভাবে নির্ভর করে। যুক্তরাজ্যে দ্বীপের প্ল্যাটফর্মগুলির ব্যবহার তুলনামূলকভাবে সাধারণ, যখন রেল লাইন কাটিয়া বা বাঁধে উত্থাপিত হয়, এটি ট্র্যাক জুড়ে হাঁটা ছাড়াই প্ল্যাটফর্মে প্রবেশ সহজ করে তোলে।
গ্রেট সেন্ট্রাল রেলওয়ে (বর্তমানে প্রায় পুরোপুরি বন্ধ) এর বেশিরভাগ স্টেশন এই পদ্ধতিতে নির্মিত হয়েছিল। কারণ লাইনকে চ্যানেল টানেলের সাথে সংযোগ স্থাপনের পরিকল্পনা করা হয়েছিল। যদি এটি ঘটে তবে লাইনগুলি মহাদেশীয় লোডিং গেজের সাথে সামঞ্জস্যপূর্ণ হতে হবে এবং এর অর্থ এই যে প্ল্যাটফর্ম থেকে ট্র্যাকটি সরানোর জন্য লাইনটি ব্রড গেজে পরিবর্তন করা সহজ হবে, যা বৃহত্তর দেহের মহাদেশীয় রোলিং স্টককে প্ল্যাটফর্ম এলাকা সহজের প্রবেশের অনুমোদনদেবে।
পণ্ডিত ওমকারনাথ ঠাকুর

ওমকারণাথ ঠাকুর একজন ভারতীয় সঙ্গীত শিক্ষক, সঙ্গীতজ্ঞ এবং হিন্দুস্তানী শাস্ত্রীয় গায়ক ছিলেন। গোয়ালিয়র ঘরানার শাস্ত্রীয় গায়ক বিষ্ণু দিগ্বার পলুসকারের শিষ্য, লাহোরের গান্ধর্ব মহাবিদ্যালয়ের অধ্যক্ষ হন এবং পরবর্তীতে বানারাস হিন্দু বিশ্ববিদ্যালয়ে সঙ্গীত অনুষদের প্রথম ডীন হন।
তার প্রভূত পরিবেশনা বেশ জনপ্রিয়তা পায়। তার একটি উল্লেখযোগ্য হলো : "মায় নেহি মাখন খাইয়ো রে , মাইয়া " ।
ভারতের চতুর্থ সর্বোচ্চ অসামরিক সম্মাননা পদ্মশ্রী শুরু হওয়ার পরবর্তী বছরে ১৯৫৫ সালে কলা বিভাগের প্রথম পুরোস্কারপ্রাপক হিসেবে গুজরাত রাজ্যের ২য় প্রতিনিধিত্বে তাকে এই সম্মানে সম্মানিত করা হয়।
এলিজাবেথ গ্যাসকেল

এলিজাবেথ ক্লেগহর্ন গ্যাসকেল (বিবাহ-পূর্বনাম: স্টিভেনসন, ২৯ সেপ্টেম্বর ১৮১০ - ১২ নভেম্বর ১৮৬৫) প্রায়শই মিসেস গ্যাসকেল হিসাবে উল্লেখিত, ছিলেন ইংরেজ ঔপন্যাসিক, জীবনীকার এবং ছোট গল্প লেখক। তার উপন্যাসগুলি ভিক্টোরিয় সমাজের বিভিন্ন স্তরের জীবনযাত্রার বিস্তারিত বিবরণ দেয়, যার মধ্যে রয়েছে দারিদ্র এবং সামাজিক ঐতিহাসিকদের পাশাপাশি সাহিত্য প্রেমিকদের আগ্রহ। তার প্রথম উপন্যাস "মেরি বার্টন" ১৮৪৮ সালে প্রকাশিত হয়েছিল। ১৮৫৭ সালে প্রকাশিত গ্যাসকেলের "দ্য লাইফ অব শার্লট ব্রোন্টি" ছিল ব্রোন্টির প্রথম জীবনী। এই জীবনীগ্রন্থে তিনি কেবল ব্রোন্টির জীবনের নৈতিক এবং অত্যাধুনিক বিষগুলির কথা লিখেছিলেন। গ্যাসকেলের বিখ্যাত উপন্যাস "ক্র্যানফোর্ড" (১৮৫১-৫৩), "উত্তর ও দক্ষিণ" (১৮৫৪4-৫৫), "স্ত্রী ও কন্যা" (১৮৬৫), যার প্রত্যকেটি বিবিসি কর্তৃক টেলিভিশনের জন্যে অভিযোজিত হয়েছিল।
চার্লস ভিন্টসেন্ট

চার্লস হেনরি ভিন্টসেন্ট (; জন্ম: ২ সেপ্টেম্বর, ১৮৬৬ - মৃত্যু: ২৮ সেপ্টেম্বর, ১৯৪৩) কেপ উপনিবেশের মোসেল বে এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৯ থেকে ১৮৯২ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া দক্ষিণ আফ্রিকান প্রথম-শ্রেণীর ক্রিকেটে ট্রান্সভাল দলের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি বামহাতে মিডিয়াম-ফাস্ট বোলিংয়ে পারদর্শীতা দেখিয়েছেন ‘চার্লি ভিন্টসেন্ট’ নামে পরিচিত চার্লস ভিন্টসেন্ট।
কেপটাউনে পড়াশুনো শেষে ১৮৮০ থেকে ১৮৮৪ সাল পর্যন্ত ইংল্যান্ডের চার্টারহাউজ স্কুলে অধ্যয়ন করেন। বিদ্যালয় জীবনেই সর্বক্রীড়ায় দক্ষতা প্রদর্শনে অগ্রসর হন। শেষ দুই বছর বিদ্যালয়ের ফুটবল একাদশে খেলেন। ১৮৮৪ সালে অ্যাথলেটিক চ্যালেঞ্জ কাপে বিজয়ী হন। ১৮৯০ সালে ট্রান্সভাল ফুটবল একাদশের অধিনায়কের দায়িত্বে ছিলেন ও ট্রান্সভাল রাগবি ফুটবল পঞ্চদশের পক্ষে খেলেন। একই বছরে ১০০ গজ দৌড়ে চ্যাম্পিয়ন ট্রান্সভাল মনোনীত হন।
মোসেল বে এলাকায় চার্লস ভিন্টসেন্টের জন্ম। সন্দেহাতীতভাবে তিনি তার সময়কালে দক্ষিণ আফ্রিকার সর্বাপেক্ষা বহুমূখী ক্রীড়া প্রতিভার অধিকারী ছিলেন। বিভিন্ন খেলায় সবিশেষ দক্ষতা ছিল তার। রাগবি খেলায় ওয়েস্টার্ন প্রভিন্স ও ট্রান্সভালের পক্ষে খেলেছেন। ফুটবলে জাতীয় দলের প্রতিনিধিত্ব করার ইচ্ছা থাকলেও পরে নিজেকে গুটিয়ে নিয়েছেন তিনি।
১৮৮৯ থেকে ১৮৯১ সাল পর্যন্ত ১০০ গজ থেকে শুরু করে ৪৪০ গজ দৌড়ের স্প্রিন্টে ট্রান্সভাল চ্যাম্পিয়ন ছিলেন। এর পাশাপাশি দীর্ঘলম্ফ ও উচ্চ লম্ফেও তার দক্ষতা ছিল।
সমগ্র খেলোয়াড়ী জীবনে তিনটিমাত্র টেস্টে অংশগ্রহণের সুযোগ পেয়েছিলেন চার্লস ভিন্টসেন্ট। ১২ মার্চ, ১৮৮৯ তারিখে টেস্ট ক্রিকেটে অভিষেক ঘটে তার।
১৮৯১-৯২ মৌসুমে দ্বিতীয়বারের মতো দক্ষিণ আফ্রিকা সফরে ইংরেজ দলের একমাত্র টেস্টে অংশ নেয়ার সুযোগ পান। কিম্বার্লীর বিপক্ষে দূর্দান্ত খেলা প্রদর্শন করেন। সফরের পঞ্চম খেলাটিতে সেঞ্চুরি থেকে ১৩ রান দূরে ও খেলায় ঊননব্বুই ওভার বোলিং করে ১০৫ রান খরচায় নয় উইকেট পান। তবে, এ ধরনের খেলা আন্তর্জাতিক পর্যায়ে তুলে ধরতে পারেননি। টেস্ট খেলায়ও তার কোন প্রভাব পড়েনি। সে তুলনায় প্রাদেশিক ক্রিকেটে দীর্ঘ সময় ধরে উপভোগ করেছেন।
কারি কাপের শুরুরদিকে বাইশ মৌসুম ট্রান্সভালের পক্ষে খেলেছন। এরপর তিনি সাউদার্ন কেপে চলে যান। প্রাদেশিক পর্যায়ে একটি খেলায় দলের অধিনায়কত্ব করার সুযোগ পান। তখন তার বয়স ছিল চল্লিশের কাছাকাছি।
লিলিয়ান জ্যাকসন নাম্নী এক রমণীর পাণিগ্রহণ করেন ও তাদের তিন সন্তান ছিল। তন্মধ্যে, নেভিল ভিন্টসেন্ট, ডিএফসি এয়ার ইন্ডিয়ার যুগ্ম প্রতিষ্ঠাতা ছিলেন। সন্তান জন্মদানে তার স্ত্রী গর্ভপাত ঘটিয়েছেন। স্থানীয়দের অভিমত সন্তানেরা দত্তক ছিল। জ্যেষ্ঠ ভ্রাতা যোসেফ ভিন্টসেন্ট ১৮৮১ সালের এফএ কাপের শিরোপা বিজয়ী ওল্ড কার্থাসিয়ান্সের পক্ষে খেলেছিলেন।
২৮ সেপ্টেম্বর, ১৯৪৩ তারিখে ৭৭ বছর বয়সে কেপ প্রদেশের জর্জে চার্লস ভিনসেন্টের দেহাবসান ঘটে।
সিউদাদ দেপোর্তিভা, মাদ্রিদ

সিউদাদ দেপোর্তিভা স্পেনের মাদ্রিদের পাসেও দে লা কাস্তেলানায় অবস্থিত রিয়াল মাদ্রিদ ফুটবল ক্লাবের প্রাক্তন প্রশিক্ষণ কেন্দ্র ছিল।
১৯৬৩ সালে সান্তিয়াগো বার্নাব্যু ইয়েস্তে রিয়াল মাদ্রিদের রাষ্ট্রপতি থাকাকালীন এই কেন্দ্রের স্থাপনা সম্পন্ন হয়েছিল, সিউদাদ দেপোর্তিভা প্রশিক্ষণ কেন্দ্রটি শহরের উপকণ্ঠে অবস্থিত একটি প্রধান কাজ ছিল। এখানে রিয়াল মাদ্রিদের প্রথম দল এবং যুব বিভাগের খেলোয়াড়দের পাশাপাশি ক্লাব সদস্যদের জন্যও সুবিধাদি, যেমন: সুইমিং পুল এবং বিনোদনমূলক কক্ষের ব্যবস্থা ছিল। উক্ত সময়ে, রিয়াল মাদ্রিদ ফুটবল ছাড়াও টেনিসসহ অন্যান্য ক্রীডয় অংশগ্রহণ করতো, যার সুযোগসুবিধাও উক্ত কেন্দ্রে ছিল।
এই কেন্দ্রটিতে ১৯৬৬ সালে নির্মিত "পাবেলন রাইমুন্দো সাপোর্তা" অন্তর্ভুক্ত ছিল, যেখানে রিয়াল মাদ্রিদের বাস্কেটবল দল ৩৮ বছর ধরে তাদের হোম ম্যাচের আয়োজন করেছিল। ইউরোপের অন্যতম সেরা খেলোয়াড়, দ্রাজেন পেত্রোভিচ এবং আরভিদাস সাবোনিস এই কেন্দ্রেই প্রশিক্ষণ গ্রহণ করেছেন।
হুইলচেয়ার ক্রিকেট ওয়েলফেয়ার অ্যাসোসিয়েশন অব বাংলাদেশ

হুইলচেয়ার ক্রিকেট ওয়েলফেয়ার অ্যাসোসিয়েশন অব বাংলাদেশ (WCWAB) হল বাংলাদেশের জাতীয় পর্যায়ের একটি বেসরকারি ও অলাভ জনক প্রতিষ্ঠান, যেটি বাংলাদেশে শারিরিক প্রতিবন্ধীদের নিয়ে কাজ করে। হুইলচেয়ার ক্রিকেটার মোহাম্মদ মহসিন এবং নূর নাহিয়ান যৌথভাবে এটি প্রতিষ্ঠা করেন। এটি ২০১০ সাল থেকে বাংলাদেশে প্রতিবন্ধী ও শারিরিকভাবে অক্ষম ক্রীড়াবিদদের নিয়ে ক্রিকেট উন্নয়নে কাজ করে আসছে। ২০১৬ সালে এটি বাংলাদেশ সমাজ কল্যাণ মন্ত্রণালয়ের সমাজ কল্যাণ অধিদপ্তরের নিবন্ধিত হয়। এটি একটি নির্বাচিত পরিচালনা পর্ষদ দ্বারা পরিচালিত হয়। ২০১০ সালে এর মাধ্যমে বাংলাদেশে হুইলচেয়ার ক্রিকেটের যাত্রা শুরু হয়। তখন থেকে বাংলাদেশের হুইলচেয়ার ক্রিকেটাররা বাংলাদেশে অনুষ্ঠিত আইসিআরসি আন্তর্জাতিক ক্রিকেট টুনার্মেন্ট এবং ভারতে অনুষ্ঠিত এশিয়া কাপসহ প্রধান প্রধান প্রতিযোগিতাসূহে অংশগ্রহণ করে আসছে।
২০১৬ সালে হুইল চেয়ার ক্রিকেট ওয়েলফেয়ার অ্যাসোসিয়েশন অব বাংলাদেশ এবং ইমাজো স্পোর্টস ম্যানেজমেন্ট যৌথভাবে বাংলাদেশে হুইলচেয়ার ক্রিকেট প্রতিযোগিতা আয়োজন করে। ৩৬ জন হুইলচেয়ার ক্রিকেটার (২৫ জন ঢাকার বাইরে থেকে আগত) এ প্রতিযোগিতায় অংশগ্রহণ করে। ২০১৮ সালে বিশ্ব প্রতিবন্ধী দিবস উপলক্ষে হুইলচেয়ার ক্রিকেট ওয়েলফেয়ার অ্যাসোসিয়েশন অব বাংলাদেশ খামারবাড়ির ক্লেমন ইন্দিরা রোড ক্রিকেট অ্যাকাডেমিতে ইন্টারন্যাশনাল ডে অব পার্সনস উইথ ডিসঅ্যাবিলিটি ফ্রেন্ডলি হুইলচেয়ার ক্রিকেট টুর্নামেন্ট ২০১৮ আয়োজন করে।
কাশ্মীরী গেট মেট্রো স্টেশন

কাশ্মীরী গেট মেট্রো স্টেশন হল দিল্লি মেট্রোর একটি স্টেশন, যেটি রেড লাইন, হলুদ লাইন এবং ভায়োলেট লাইনের সংযোগ স্থলে অবস্থিত। এটি উপরের উচ্চ স্তরে রেড লাইনের, সর্বনিম্ন ভূগর্ভস্থ স্তরে হলুদ লাইন এবং সমান্তরাল ভূগর্ভস্থ স্তরে ভায়োলেট লাইনের মধ্যে একটি স্থানান্তর কেন্দ্র। ২৫ ডিসেম্বর ২০০২ সালে এটির নামকরণ করা হয়েছিল।
কাশ্মীরী গেট মেট্রো স্টেশনটি দিল্লির ঐতিহাসিক কাশ্মীরী গেট এলাকাতে পরিষেবা প্রদান করে এবং বর্তমানে এটি ১,১৮,৪০০ বর্গফুট (১১,০০০ বর্গমিটার) এলাকা নিয়ে দিল্লি মেট্রোতে সর্ববৃহৎ মেট্রো স্টেশন এবং ভারতের একমাত্র ৩ টি লাইনের ইন্টারচেঞ্জ মেট্রো স্টেশন। বৃহৎ স্টেশনটি ৬ মেঝের উপর নির্মিত। এতে রেষ্টুরেন্ট, ফাস্ট ফুড সেন্টার, ম্যাকডোনাল্ডস, বার্গার কিং, ওয়াটার ভেন্ডিং মেশিন, ৩ টি টয়লেট কমপ্লেক্স, ৩৫ টি এসকলেটার, টিকিট ভেন্ডিং মেশিন ইত্যাদি সুবিধা রয়েছে।
পাইচার্ম

পাইচার্ম () কম্পিউটার প্রোগ্রামিং, বিশেষত পাইথন ভাষায় ব্যবহৃত একটি ইনটিগ্রেটেড ডেভলপমেন্ট ইনভাইরনমেন্ট। চেক কোম্পানি জেটব্রেইনস এর উন্নয়ন করে। এটা কোড বিশ্লেষণ, গ্রাফিক্যাল ডিবাগার, সংহত ইউনিট পরীক্ষক, ভার্শন কন্ট্রোল সিস্টেমের সাথে সংহতি ও জ্যাঙ্গোর সাহায্যে ওয়েব উন্নয়নসহ অনেক বৈশিষ্ট্য ধারণ করে।
পাইচার্ম একটি ক্রস-প্ল্যাটফর্ম সফটওয়্যার, যার গ্নু/লিনাক্স, ম্যাকওএস ও মাইক্রোসফট উইন্ডোজ সংস্করণ রয়েছে। এর কম্যুনিটি সংস্করণ অ্যাপাচি লাইসেন্সের অধীনে প্রকাশিত হয়, এবং বাড়তি বৈশিষ্ট্যসহ একটি প্রোফেশনাল সংস্করণও রয়েছে, যেটি মালিকানাধীন লাইসেন্সের অধীনে মুক্তি পায়।
এটি আরও কিছু পাইথন-ভিত্তিক আইডিইর সাথে এটি প্রতিযোগিতা করে, যার মধ্যে রয়েছে এক্লিপসের পাইডেভ, এবং আরও বিস্তৃতভাবে নিবিদ্ধকৃত কমোডো আইডিই।
জুলাই ২০১০ সালে বেটা সংস্করণ মুক্তি পায়, যার তিন মাস পরে ১.০ সংস্করণ আসে। ২.০ সংস্করণ ১৩ ডিসেম্বর ২০১১ সালে, ৩.০ সংস্করণ ২৪ সেপ্টেম্বর ২০১৩ সালে, এবং সংস্করণ ৪.০ ১৯ নভেম্বর ২০১৪ সালে মুক্তি পায়। 
পাইচার্ম কম্যুনিটি সংস্করণ, পাইচার্মের উন্মুক্ত সংস্করণ, ২২ অক্টবর ২০১৩ সালে আসে।
পথে হল দেরী

পথে হল দেরী অগ্রদূত পরিচালিত বাংলা চলচ্চিত্র। এই চলচ্চিত্রটি ৫ ডিসেম্বর ১৯৫৭ সালে অগ্রদূত চিত্র ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবীন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুচিত্রা সেন, ছবি বিশ্বাস, ভারতী দেবী এবং অনুপ কুমার। চলচ্চিত্রটির কাহিনীকার প্রতিভা বসু। বাংলা চলচ্চিত্র জগতে এটিই প্রথম রঙিন চলচ্চিত্র। gevacolor পদ্ধতিতে প্রথম এই ছবি শুটিং ফ্রেমবন্দী করা হয়। যদিও বর্তমানে কেবল সাদা কালো প্রিন্ট সংরক্ষিত করে রাখা আছে।
ছত্তিশগড়ি ভাষা

ছত্তিশগড়ি বা ছত্রিশগড়ি (দেবনাগরী: छत्तीसगढ़ी) ভারতের মুলত ছত্তিশগড় রাজ্যে বসবাসকারী প্রায় ১.৭ কোটি লোকের মাতৃৃভাষা, যা ইন্দো-আর্য ভাষাগোষ্ঠীর অন্তর্গত একটি ভাষা৷ এটি পূর্ব হিন্দি ভাষাগুলির একটি এবং মুণ্ডা ও দ্রাবিড় ভাষাগুলির অধিক প্রাধান্যে তৈরী হওয়া একটি স্বতন্ত্র কেন্দ্রীয় ইন্দো-আর্য ভাষা৷
ছত্তিশগড় রাজ্যটি প্রাচীন ভারতের দক্ষিণ কোশল জনপদের অংশ ছিলো ফলে ছত্তীসগঢ়ী ভাষাটি দক্ষিণ কোশলি নামেও পরিচিত৷ ছত্তীসগঢ়ী ভাষাটি পার্শ্ববর্তী পাহাড়ি আদিবাসী ও জনজাতিদের মধ্যে খলতাহি নামে ও ওড়িয়াদের মধ্যে লারিয়া নামে পরাচিত ছিলো৷ এ ভাষাভাষীর লোক ভারতের ছত্তীসগঢ় সহ পার্শ্ববর্তী মধ্যপ্রদেশ, ওড়িশা ও ঝাড়খণ্ড রাজ্যেও বিস্তৃত৷ ১৯২০ খ্রিষ্টাব্দ থেকে ভারতে হয়ে আসা বিভিন্ন রাজনৈতিক আন্দোলন ছত্তীসগঢ়ী ভাষা ও সংস্কৃৃতিকে অন্যদের থেকে আলাদা ও স্বয়ংসম্পুর্ণ করে তুলেছে৷ ১৫ই কার্তিক ১৪০৭ বঙ্গাব্দে (১ লা নভেম্বর ২০০০ খ্রিষ্টাব্দ) ছত্তিশগড়ি, সরগুজিয়া, গোণ্ডি প্রভৃৃতি ভাষাবহুল ১৬ টি জেলাকে পূর্বতন মধ্যপ্রদেশ রাজ্য পৃথক করে ছত্তিশগড় নাম্নী নতুন রাজ্য গঠন করা হয়৷
ভারত সরকারের বিভিন্ন আগ্রাসী মনোভাবের শিকারে ছত্তীসগঢ়ী ভাষা আজ হিন্দি ভাষার উপভাষা, যদিও অন্যান্য বিভিন্ন ভাষাভিত্তিক গবেষণা নিবন্ধে এটি একটি পৃথক ভাষারূপে গণ্য৷
ভৌগোলিক সীমানার ওপর ভিত্তি করে ছত্তীসগঢ়ী ভাষাটির ৫ টি প্রধান উপভাষা পৃথক করা যায়৷
এটিই শুদ্ধ ও প্রমিত ছত্তীসগঢ়ী ভাষা, যা মহানদী অববাহিকা অঞ্চলে দেখতে পাওয়া যায়৷
এই উপভাষাটিতে হিন্দি ভাষার প্রভাব অধিক লক্ষ করা যায়৷ বিলাসপুর, দুর্গ, বেমেতারা, রায়পুর, রাজনন্দগাঁও, ধামতরি জেলাগুলিতে এই কথন প্রচলিত৷
উত্তি ছত্তীসগঢ়ী, যা লারিয়া নামেও পরিচিত, রায়গঢ়, মহাসমুন্দ, গরিয়াবন্দ, রায়পুর জেলাগুলিতে প্রচলিত৷
ছত্তীসগঢ়ী ভাষার এই উপভাষাতে মারাঠি ভাষা|মারাঠি শব্দের প্রয়োগ দেখা যায়৷ মধ্যপ্রদেশের বালাঘাট জেলা সহ ছত্তীসগঢ়ের কবীরধাম, বেমেতারা জেলাতে এই কথন প্রচলিত৷
ভন্ডার ছত্তীসগঢ়ী উত্তর ছত্তীসগঢ়ের করিয়া, সুরজপুর, যশপুর, সরগুজা, বলরামপুর জেলা সহ সংলগ্ন ওড়িশা ও ঝাড়খণ্ডে প্রচলিত৷
এই উপভাষাটি মূলত বস্তার বিভাগের জেলাগুলিতে দেখা যায়৷ এইক্ষেত্রে গোণ্ডি ও হালবি ভাষার প্রভাব লক্ষণীয়৷
ছত্তীসগঢ়ী ভাষা দিবস বা ছত্তীসগঢ়ী দিবস প্রতি বছর ১১/১২ই অগ্রহায়ণ (২৮শে নভেম্বর) পালিত হয়৷ দিনটিতে সাংস্কৃতিক কর্মকাণ্ড ও উদ্‌যাপন রাজ্য সরকার দ্বারা পরিচালিত হয়৷
ছত্তীসগঢ় ও তৎসংলগ্ন রাজ্যগুলিতে ছত্তীসগঢ়ী ভাষাভাষীর সংখ্যা নিম্নরূপ -
২০১১ জন গণনার পরে ছত্তিশগড়ে গৌরেলা পেণ্ড্রা মারবাহী জেলাটি গঠন করা হয়, এটিও একটি ছত্তিশগড়ি ভাষী জেলা৷
শীলা ভাটিয়া

শীলা ভাটিয়া একজন ভারতীয় কবি, নাটক লেখিকা, মঞ্চ ব্যক্তিত্ব এবং দিল্লী আর্ট থিয়েটারের প্রতিষ্ঠাতা ছিলেন। এটি একটি ফোরাম যেটি ভারতীয় আর্ট এর ধরনকে উৎসাহিত করে। পাঞ্জাবি অপেরা, একটি ভারতীয় নৃত্য নাটকের ধরন, এই ধরনটি শিলা ভাটিয়ার হাত ধরেই তৈরি হয়েছে। ১৯৭১ সালে, ভারত সরকারের চতুর্থ ভারতীয় বেসামরিক পদক পদ্মা শ্রীতে ভূষিত হন। 
প্রায় এক যুগ পরে, ১৯৮২ সালে তিনি সঙ্গীত নাটক একাডেমি পুরস্কারে ভূষিত হন। ১৯৯৭ সালে কালিদাস সম্মান পুরস্কারে ভূষিত হন।
১৯১৬ সালের ১ মার্চ শিলা ভাটিয়া জন্মগ্রহণ করেন। তার জন্মস্থান ব্রিটিশ ভারতের শিয়ালকটে, বর্তমানে স্থানটি পাকিস্কনের অন্তর্ভুক্ত। বিএ ডিগ্রি লাভের পর তিনি শিক্ষায় ডিগ্রি অর্জন করেন এবং লাহোরে একজন গণিতের শিক্ষক হিসেনে জীবিকা শুরু করেন। তিনি নিজেকে ভারতীয় স্বাধীনতা সংগ্রামেও সম্পৃক্ত করেন। এরপরে তিনি দিল্লী ফিরে আসেন যেখানে তিনি দিল্লী আর্ট থিয়েটার প্রতিষ্ঠা করেন। এছাড়া তিনি ডিপার্টমেন্ট হেড হিসেবে ন্যাশনাল স্কুল অব ড্রামাতেও চাকুরি করেন।
শিলা ভাটিয়ার প্রথম প্রডাকশন ছিল "উপতক্যার ডাক", যা ছিল সঙ্গীত নাটক। এরপরে আরও ৬০ টি সৃষ্টিকর্ম তিনি তৈরি করেছেন। যেমন হিয়ার রঞ্জা (১৯৫৭), দরদ আগেয়া ডাবে পাওন (১৯৭৯), সুলগাদা দারিয়া (১৯৮২), ওমর খৈয়াম (১৯৯০), নসীব (১৯৯৭), চান বদলা দে, লোহা কুট গালিব কওন থা এবং পাঞ্জাবের নাদির শাহ, কেইসা ইয়েহ আওরাত হে (১৯৭২), হাওয়া সে হিপি টাক (১৯৭২), ইয়েহ মেরি ইশক নাহিন আসান (১৯৮০) উর্দুতে। তিনি ফাইজ আল ফাইজের ভক্ত ছিলেন। এছাড়া ভাটিয়া ১০ টি বইও লিখেছেন।
১৯৭১ সালে ভারত সরকার তাকে পদ্মা শ্রী পদকে ভূষিত করেন। ১৯৮২ সালে সঙ্গীত নাটক একাডেমি পুরস্কার লাভ করেন। পরের বছর পরপর পাঞ্জাবি আর্টস কাউন্সিল পুরস্কার এবং গালিব পুরস্কার লাভ করেন। ১৯৮৬ সালে দিল্লী প্রশাসনের পক্ষ থেকে শ্রেষ্ঠ পরিচালকের পুরস্কার লাভ করেন। ১৯৯৭ সালে কালিদাস সম্মান পুরস্কার লাভ করেন। এছাড়া তিনি উর্দু একাডেমি এওয়ার্ডও লাভ করেন। ২০০০ সালে পাঞ্জাবি একাডেমি তাকে পরম সহীত সম্মান পদকে ভূষিত করেন।
শিলা ভাটিয়া ১৭ই ফেব্রুয়ারি ২০০৮ সালে, ৯১ বছর বয়সে মৃত্যুবরণ করেন।
ডিজে স্নেক

উইলিয়াম স্যামি ইতিয়েনে গ্রিগাহচিনি, পেশাগতভাবে ডিজে স্নেক নামে পরিচিত, ফ্রাঙ্কো-আলজেরিয়ান সংগীত প্রযোজক এবং ডিজে। ২০১৩ সালের ফেব্রুয়ারিতে তার গান, বার্ড মেশিন ডিপলো'র লেবেল, ম্যাড ডিসেন্টে প্রকাশিত হয়। এরপর ২০১৫ তে তিনি মেজর ল্যাজার এর সাথে তার একক, লিন অন প্রকাশ করেন, যা ব্যবসায়িকভাবে ব্যাপক সফলতা পায়।
স্পিনিন রেকর্ডস

স্পিনিন রেকর্ডস (ইংরেজি : Spinnin' Records) নেদারল্যান্ডে অবস্থিত একটি রেকর্ড লেবেল, যার ২২মিলিয়নেরও অধিক ইউটিউব সাবস্ক্রাইবার এবং ১৩ বিলিয়নেরও বেশি ভিডিও ভিউ রয়েছে। ২০১৭ সালের সেপ্টেম্বরে, ওয়ার্নার মিউজিক গ্রুপ ১০০ মিলিয়ন ডলারে স্পিনিন রেকর্ড এর স্বত্ত্বাধিকার কিনে নেয়।
সাবেক ডাচ রেডিও ডিজে ও ব্যাবসায়ী উইলেম ভ্যান কোটেনের সন্তান,এল্কো ভ্যান কোটেন তার বাবার সাথে পাবলিশিং ব্যাবসাতে কর্মরত ছিলেন। ডি গ্রাফ নামের রিদম ইম্পোর্ট এর এক কর্মকর্তার সাথে কোটেন ১৯৯৯ সালে স্পিনিন রেকর্ডস প্রতিষ্ঠা করেন।
স্পিনিন এর ওয়ার্নার মিউজিক গ্রুপের সাথে চুক্তির ব্যাপার নিয়ে দ্বিমত থাকায় সহ-প্রতিষ্ঠাতা এল্কো ভ্যান কোটেন স্পিনিন রেকর্ড ছেড়ে দেন, যার ফলশ্রুতিতে গ্রাফ সিইও হয়ে যান।
ওয়ার্নার মিউজিক গ্রুপ

ওয়ার্নার মিউজিক গ্রুপ (সংক্ষেপে:WMG) একটি আমেরিকান বহুজাতিক বিনোদন এবং রেকর্ড লেবেল সংস্থা। এটি "তিনটি বৃহৎ" রেকর্ডিং কোম্পানিগুলির মধ্যে একটি এবং গ্লোবাল মিউজিক শিল্পের তৃতীয় বৃহত্তম কোম্পানি।
ইলেক্ট্রা রেকর্ডস, ওয়ার্নার ব্রস. রেকর্ডস ও আটলান্টিক রেকর্ডস এর মত বড় কোম্পানির মালিকানা রয়েছে ওয়ার্নার মিউজিক গ্রুপের।
হোসে মানুয়েল দিয়াজ

হোসে মানুয়েল 'মানোলো' দিয়াজ ফের্নান্দেজ (জন্ম: ৩০ আগস্ট ১৯৬৮) হলেন একজন সাবেক স্পেনীয় ফুটবল খেলোয়াড়, যিনি তার ক্যারিয়ারে একজন আক্রমনভাগের খেলোয়াড় হিসেবে খেলেছেন।
আমি কোথায় পাব তারে

আমি কোথায় পাব তারে বাঙালি বাউল সঙ্গীতশিল্পী ও সঙ্গীত রচয়িতা গগন হরকরার লেখা একটি বাউল গান। এই গানের সুর অনুসারে রবীন্দ্রনাথ ঠাকুর এর "আমার সোনার বাংলা" গানটি রচনা করেন, যা বর্তমানে বাংলাদেশের জাতীয় সঙ্গীত হিসেবে স্বীকৃত।
<poem>আমি কোথায় পাব তারে,
আমার মনের মানুষ যে রে।
হারায়ে সেই মানুষে, তার উদ্দেশে দেশ-বিদেশে-
আমি দেশ-বিদেশে বেড়াই ঘুরে;
কোথায় পাব তারে, আমার মনের মানুষ যে রে।।
লাগি সেই হৃদয় শশী, সদা প্রাণ হয় উদাসী,
পেলে মন হতো খুশি, দিবা-নিশি দেখিতাম নয়ন ভরে।
আমি প্রেমানলে মরছি জ্বলে, নিভাই কেমন করে-
মরি হায়, হায় রে-
ও তার বিচ্ছেদে প্রাণ কেমন করে
(ও রে) দেখনা তোরা হৃদয় চিরে
কোথায় পাব তারে, আমার মনের মানুষ যে রে।।
দিবো তার তুলনা কি, যার প্রেমে জগত সুখী!
হেরিলে জুড়ায় আঁখি, সামান্যে কি দেখিতে পারে তারে!
তারে যে দেখেছে সেই মজেছে ছাই দিয়ে সংসারে।
মরি হায়, হায় রে-
(ও সে) না জানি কুহক জানে
অলক্ষ্যে মন চুরি করে, কটাক্ষে মন চুরি করে;
কোথায় পাব তারে, আমার মনের মানুষ যে রে।।
কুল-মান সব গেলো রে! তবু না পেলাম তারে
প্রেমের লেশ নাই অন্তরে, তাইতে মরি দেয় না দেখা সে রে;
ও তার বসত কোথায় না জেনে তাই গগন ভেবে মরে-
মরি হায়, হায় রে-
(ও সে) মানুষের দিশ যদি জানিস
কৃপা করে বলে দে রে, আমার সুহৃদ হয়ে বলে দে রে,
ব্যথার ব্যথি হয়ে বলে দে রে;
কোথায় পাব তারে, আমার মনের মানুষ যে রে।।
হারায়ে সেই মানুষে, তার উদ্দেশে দেশ-বিদেশে
আমি দেশ-বিদেশে বেড়াই ঘুরে;
কোথায় পাব তারে, আমার মনের মানুষ যে রে।</poem>
দীনা পাঠক

দীনা পাঠক (ওরফে গান্ধি; ৪ মার্চ ১৯২২ - ১১ অক্টোবর ২০০২) গুজরাতি থিয়েটারএর একজন অভিনেত্রী তথা পরিচালিকা এবং চলচ্চিত্রের অভিনেত্রীও ছিলেন। তিনি একাধারে সক্রিয় সমাজকর্মী ছিলেন এবং অন্যদিকে 'ন্যাশনাল ফেডারেশন অফ ইন্ডিয়ান ওমেন' সংস্থার সভানেত্রী হয়েছিলেন।
দীনা পাঠক হিন্দি এবং গুজরাতি তথা থিয়েটারের একজন চূড়ামণি ছিলেন, যিনি ছয় দশকের বেশি সময় ধরে ১২০ সংখ্যাধিক চলচ্চিত্রে অভিনয় করেছিলেন। তার প্রস্তুত ভাবাই গণনাট্য ধারা "মিনা গুর্জরি" বহু বছর ধরে সফলভাবে অভিনীত হয়েছিল, এবং বর্তমানে এই ধারা সফলভাবে চলমান হয়ে উঠেছে।
"গোলমাল" এবং "খুবসুরত" হিন্দি চলচ্চিত্র দুটোতে তার অবিস্মরণীয় অভিনয়ের জন্যে তিনি বহুল পরিচিত হয়েছিলেন। তিনি ভারতে আর্ট সিনেমার একজন প্রিয় অভিনেত্রী ছিলেন, যেখানে "কোশিশ", "উমরাও জান", "মির্চ মসালা" এবং "মোহন যোশি হাজির হো!" ইত্যাদি চলচ্চিত্রে তিনি শক্তিশালী চরিত্রগুলোতে অভিনয়ের দক্ষতা দেখিয়েছিলেন।
দীনা পাঠকের সাড়া জাগানো গুজরাতি চলচ্চিত্র ছিল "মোতি বা", "মালেলা জীভ" এবং "ভবানি ভবাই", যখন তার বহু পরিচিত নাটকের মধ্যে ছিল "দিঙলেগার", "ডল'স হাউস", "বিজন শেনি" এবং সত্যদেব দুবে নির্দেশিত গিরিশ কার্নাড-এর "হায়াবাদানা।"
দীনা পাঠক ১৯২২ খ্রিষ্টাব্দের ৪ মার্চ গুজরাত রাজ্যের আমরেলিতে জন্মেছিলেন। তিনি ছোটোবেলা থেকেই ফ্যাশন এবং চলচ্চিত্রের প্রতি অনুরক্ত হয়ে ওঠেন, এমনকি শৈশবেই নাটকে অভিনয় শুরু করে দিয়েছিলেন এবং সমালোচকদের প্রশংসা পেয়েছিলেন।
তিনি যৌবন বয়সে ইন্ডিয়ান ন্যাশনাল থিয়েটার সংস্থায় অভিনেত্রী হিসেবে যোগদান করেছিলেন। তিনি বোম্বে বিশ্ববিদ্যালয়এর (মুম্বই) একটি কলেজ থেকে পড়াশোনা করে স্নাতক হন। তার ছাত্রাবস্থায় সক্রিয়তার ব্যাপারে জানা যায়, যেখানে গুজরাতের গণনাট্য ভবানী থিয়েটারকে সেই প্রাক-স্বাধীনতার সময়ে ভারতে ব্রিটিশ শাসন সম্পর্কে মানুষকে সচেতন করার জন্যে ব্যবহার করা হয়েছিল; এই কাজের সুবাদে তিনি ভারতীয় গণনাট্য সংঘ (আইপিটিএ) সংস্থার নিবিড় সান্নিধ্যে এসেছিলেন, তিনি যখন তার বড়ো দিদি শান্তা গান্ধি এবং ছোটো বোন তরলা মেহতার সঙ্গে মুম্বইতে ছিলেন, সেখানে গুজরাতি থিয়েটারকে পুনরুজ্জীবিত করার জন্যে তার সহযোগী অভিনেতা-অভিনেত্রীদের সঙ্গে কৈলাশ পাণ্ডেয় এবং দামিনী মেহতাকে পেয়ে গুরুত্বপূর্ণ ভূমিকা পালন করেছিলেন।
দীনা পাঠকের নাটকগুলো ১৯৪০ খ্রিষ্টাব্দের দশকে গুজরাতে যথেষ্ট আলোড়ন সৃষ্টি করেছিল। দর্শক-শ্রোতারা "ময়না গুর্জরি" নাটকে তার অভিনয় দেখা পর্যন্ত লাইন দিয়ে অপেক্ষা করত, যেটা তার দিদি শান্তা গান্ধির "জসমা ওধন" ছিল এখনো পর্যন্ত সবচেয়ে জনপ্রিয় ভবাই। ১৯৫৭ খ্রিষ্টাব্দে দিল্লির রাষ্ট্রপতি ভবনএর প্রেক্ষাগৃহে মাননীয় রাষ্ট্রপতি ডক্টর রাজেন্দ্র প্রসাদজির সামনে যখন "মিনা গুর্জরি" তিনি প্রদর্শন করেছিলেন, এটা হল এপর্যন্ত প্রথম এবং একমাত্র গুজরাতি নাটক যেটা এই অসামান্য কৃতিত্ব অর্জন করেছল।
ধাত-বাদান

ধাত-বাদান বা ধাত-হামি (বাংলা: "বুনো ছাগলের নারী" ও "অভয়ারণ্যের নারী Sanctuary) ছিলেন একজন আরব হিমিয়ার দেবী।
ধাত-বাদান ছিলেন মরুদ্যানের এক প্রকৃতি দেবী। প্রাচীন ইয়েমেন ও ইথিওপিয়ার সর্বত্র গাছ দ্বারা বৃত্তাকারে বেষ্টিত জলকুণ্ডে তাকে পূজা করা হত।
অমৃতা চট্টোপাধ্যায়

অমৃতা চট্টোপাধ্যায়     একজন বাংলা চলচ্চিত্র অভিনেত্রী।তার প্রথম চলচ্চিত্র ছিল বুদ্ধদেব দাশগুপ্তের ""আনোয়ার কা আজব কিসসা"" ।এরপর তিনি অভিনয় করেছেন বাংলা, হিন্দি এবং বহুভাষী ছায়াছবিতে।
ছোটোবেলায় গান আর নাচের শখ ছিল। কিন্তু, অভিনেত্রী হওয়াটাই ছিল তাঁর নিয়তি। কলকাতার এক বিখ্যাত বাংলা সংবাদপত্রের বিনোদন বিভাগের প্রধানের মেয়ে অমৃতা চ্যাটার্জি হয়ে উঠলেন বাংলা সিনেমা জগতের এক অন্যতম সেরা ও প্রতিভাবান অভিনেত্রী। অমৃতা কলকাতায় পাথনা ভবনে স্কুল করেন । তিনি সমাজবিজ্ঞানে সেন্ট জেভিয়ার্স থেকে স্নাতক (সম্মানিত) এবং যাদবপুর বিশ্ববিদ্যালয়ে স্নাতকোত্তর গবেষণায় পড়াশোনা করেন ।উভয় ক্ষেত্রে প্রথম শ্রেণীর স্কোর অর্জন করেন।
চলচ্চিত্র নির্মাতা বুদ্ধদেব দাশগুপ্তের ছবি ""আনোয়ার কা আজব কিসসা" "(নওয়াজউদ্দিন সিদ্দিকির সঙ্গে) তার প্রথম চলচ্চিত্র । এটা থিয়েটারে মুক্তি পায়নি। প্রথমবার ছোটো পরদায় আত্মপ্রকাশ ২০১২ সালে জি বাংলার "কনকাঞ্জলি" দিয়ে। এরপর পরিচালক অনিকেত চ্যাটার্জি তাঁর ছবি জানলা দিয়ে বৌ পালালো ছবিতে অমৃতাকে সুযোগ দেন। সেই পথ চলা শুরু।এতে তিনি অর্জুন চক্রবর্তীর বিপরীতে অভিনয় করেন।এরপর একের পর এক মুক্তি পেতে থাকে মৈনাক ভৌমিকের ছবি কলকাতা কলিং, অরিন্দম দে’র মেহের আলি ও অদিতি রায়ের ছবি অন্য বসন্ত। বাংলার পাশাপাশি কাজ করেছেন হিন্দি ছবিতেও। Jl50 নামে সেই ছবিতে কাজ করলেন অভিনেতা অভয় দেওলের বিপরীতে। মুক্তির অপেক্ষায় রয়েছে অমৃতা অভিনীত "চাবিওয়ালা",(আদিল হুসেনের সঙ্গে )"লর্ড অফ দি অরফ্যান্স"," থ্রি স্মোকিং ব্যারেল" ও" রানি"। তিনি অর্জুন চক্রবর্তীর বিপরীতে "জানলা দিয়ে বউ পালালো","অটো নম্বর ৯৬৯৬","তুষাগ্নি" চলচ্চিত্রে অভিনয় করেছেন ও এ ২০১৫ সালে টেলিপর্দার ‘ব্যোমকেশ’ ধারাবাহিকে এপিসোড: সজারুর কাঁটাতে তাঁকে দেখা গিয়েছিল দীপা চরিত্রে, কিন্তু সেটা লিড ছিল না।এছাড়া তিনি ""মেহের আলী" "তে হিরণ চট্টোপাধ্যায়ের বিপরীতে অভিনয় করেছেন ।
তিনি জি বাংলা অরিজিনালের হরর ও রোমানটিক টেলিছবি "ভেংচি"তে ( কৌশিক সেনের বিপরীতে ) ও "অন্য বসন্তে" (কৌশিক রায়ের বিপরীতে)অভিনয় করেন। 6th আগস্ট শর্ট ফিল্মে রাহুল ব্যানার্জীর বিপরীতে অভিনয় করেন।২০১৮ সালে প্রথমবার হইচইয়ের ওয়েব সিরিজ় ব্যোমকেশের ৩য় মৌসুমে ও শর্ট ফিল্ম "সব রাত্রি কাল্পনিকে" দেখা যায় অমৃতাকে।২০১৯ সালে "আহা রে"তে তিনি আরেফিন শুভ,ঋতুপর্ণা সেনগুপ্তর সাথে অভিনয় করেন। ২০১৯ সালে হইচইয়ের ওয়েব সিরিজ় "বউ কেন সাইকো" তে তাকে কঙ্কাল কাকলী চরিত্রে দেখা যাবে।তিনি এখন "ক্যাকটাস","দেবতার গ্রাস"(যাতে নাসিরউদ্দিন শাহ,সৌমিত্র চট্টোপাধ্যায় রয়েছেন)চলচ্চিত্রে কাজ করছেন।
এতেতে

এতেতে হলেন ইথিওপিয়ার কাফফায় পূজিত উর্বরতার দেবী। তাঁকে ভার্জিন মেরির খ্রিস্টান কাল্টের অঙ্গীভূত করা হয়। কিন্তু সম্ভবত তাঁর সঙ্গে উর্বরতা-সংক্রান্ত একটি প্রাচীন মেয়েলি প্রথার সম্পর্ক রয়েছে। এই প্রথায় মেয়েরা পবিত্র লতাপাতা সংগ্রহ করে নদীতে নিক্ষেপ করে। উৎসবটি আস্তার ইয়ো মারিয়াম (এপিফেনি অফ মেরি) নামে পরিচিত।
হুডা সিটি সেন্টার মেট্রো স্টেশন

হুডা সিটি সেন্টার দিল্লি মেট্রোর হলুদ লাইনে অবস্থিত একটি প্রান্তিক মেট্রো স্টেশন। এটি একটি উত্তোলিত স্টেশন এবং ভারতের জাতীয় রাজধানী অঞ্চলের অন্তর্গত গুড়গাঁও শহরে অবস্থিত। কুতুব মিনার-হুডা সিটি সেন্টার করিডরের অংশ হিসেবে ২০০৯ সালের ২১ জুন স্টেশনটি উদ্বোধন করা হয়।
হুডা সিটি সেন্টারের মেট্রো স্টেশনে এইচডিএফসি ব্যাংক, ইএস ব্যাংক, স্টেট ব্যাংক অফ ইন্ডিয়া, সিন্ধু ইন্ডিয়ান ব্যাংকের এটিএম পরিষেবা পাওয়া যায়।
চাঁদনি চক মেট্রো স্টেশন (দিল্লি)

চাঁদনী চক দিল্লি মেট্রোর হলুদ লাইনের একটি স্টেশন। এটি চাঁদনী চক বাজারের জন্য রেল পরিষেবার কাজ করে এবং লাল কিলার কাছে অবস্থিত। এটি ভারতীয় রেলওয়ের ওল্ড দিল্লি রেলওয়ে স্টেশন থেকে হাঁটা দূরত্ব অবস্থিত।
চাঁদনী চক মেট্রো স্টেশনে স্টেট ব্যাংক অফ ইন্ডিয়া এটিএম পরিষেবা প্রদান করে। পাবলিক টয়লেট স্টেশন প্রাঙ্গনে রয়েছে। টিকেট ভেন্ডিং মেশিন এই মেট্রো স্টেশন পাওয়া যায়।
 গেট নং-১ : চাঁদনী চৌক বাজার ও টাউন হল থেকে প্রবেশ / প্রস্থান।
আনশার

আনশার হচ্ছে একজন আদিম দেবতা। আনশার শব্দের অর্থ সমগ্র স্বর্গ। আনশারের সঙ্গিনী হচ্ছে কিশার যার অর্থ "পুরো পৃথিবী "। তারা লাহামু এবং লাহমুর সন্তান এবং তিয়ামাত ও আপসুর প্রৌপুত্র। তারা স্বর্গের দেবতা, দেবতাদের রাজা আনুর পিতামাতা।
নব্য আশারীয় পর্বে আনশারকে আশারীয় সাম্রাজ্যের নামদেবতা আশুরের ভাবা হতো।
আন্তর্জাতিক স্কি ফেডারেশন

আন্তর্জাতিক স্কি ফেডারেশন বিশ্বব্যাপী আন্তর্জাতিক শীতকালীন ক্রীড়ার সর্বোচ্চ পরিচালনা পর্ষদ। এটি ১৯২৪ সালের ২ ফেব্রুয়ারি চেমোনিক্সে প্রতিষ্ঠিত হয়, এর উপর অলিম্পিকের আলপাইন স্কিইং, ক্রস কান্ট্রি স্কিইং, স্কি জাম্পিং, নরডিক কম্বাইন্ড, ফ্রিস্টাইল স্কিইং ও স্নোবোর্ডিং বিভাগের দায়িত্ব পরে। আন্তর্জাতিক প্রতিযোগিতার নিয়মনীতি সেটিংয়ের দায়িত্বও এর উপর বর্তায়। আন্তর্জাতিক স্কি ফেডারেশনের সদস্য সংখ্যা হল ১১৮। এর সদরদপ্তর সুইজারল্যান্ডের অবার্হফেন অ্যাম থানর্স অবস্থিত। এটি বিশ্ব স্কি চ্যাম্পিয়নশিপের ব্যানারে কয়েকটি বিশ্ব চ্যাম্পিয়নশিপের আযোজন করে।
আন্তর্জাতিক স্কি ফেডারেশন নিন্মোক্ত ক্রীড়া বিভাগসমূহ সংগঠিত করে, বিশ্বকাপ প্রতিযোগিতা ও বিশ্ব চ্যাম্পিয়নশিপসমুহে এগুলো প্রতিদ্বন্দ্বিতা হয়।
"Note:" The discipline of Biathlon, which combines cross-country skiing and rifle shooting, has its own organisation, the International Biathlon Union (IBU).
জন ফার্থ

জন ডিওয়েস এভলিন ফার্থ (; জন্ম: ২১ ফেব্রুয়ারি, ১৯০০ - মৃত্যু: ২১ সেপ্টেম্বর, ১৯৫৭) নটিংহামে জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ছিলেন। নটিংহ্যামশায়ার ক্রিকেট ক্লাবের পক্ষে প্রথম-শ্রেণীর ইংরেজ কাউন্টি ক্রিকেটে অংশগ্রহণ করেছিলেন। দলে মূলতঃ লেগ ব্রেক ও গুগলি বোলিং করতেন ‘বাজ ফার্থ’ ডাকনামে পরিচিত জন ফার্থ।
প্রথম বিশ্বযুদ্ধকালীন উইনচেস্টার কলেজে ক্রিকেটার হিসেবে আবির্ভূত হন। এরপর ইংল্যান্ড চার্চের যাজকের দায়িত্ব পালন করেছিলেন।
লেগ ব্রেক ও গুগলি বোলার ছিলেন জন ফার্থ। ১৯১৭ সালে এটন কলেজের বিপক্ষে ৪১ রানের বিনিময়ে ১০ উইকেট লাভ করে সকলকে বিস্ময়াভিভূত করেন। ১৯১৭ সালে কোন প্রথম-শ্রেণীর ক্রিকেট খেলা অনুষ্ঠিত না হবার দরুণ পাঁচজন পাবলিক বিদ্যালয়ের বোলারকে উইজডেন বর্ষসেরা ক্রিকেটারের সম্মাননায় তাকেও রাখা হয়েছিল।
সমগ্র খেলোয়াড়ী জীবনে তিনি মাত্র চারটি প্রথম-শ্রেণীর ক্রিকেটে অংশগ্রহণ করেছিলেন। দুইবার অক্সফোর্ড ও দুইবার নটিংহ্যামশায়ারের পক্ষে খেলেছিলেন জন ফার্থ।
উইনচেস্টার কলেজের শিক্ষক ও যাজকের দায়িত্বে নিয়োজিত ছিলেন। বিদ্যালয়েকে ঘিরে বেশকিছু পুস্তক রচনা করে গেছেন তিনি। তখন তার ডাকনাম ছিল বাজ ফার্থ। এরপর তিনি টেম্পল মাস্টার হিসেবে মনোনীত হন। মৃত্যুকালীন উইনচেস্টার ক্যাথেড্রালে নৈতিক আদর্শরূপ এমেরিটাস ছিলেন।
২১ সেপ্টেম্বর, ১৯৫৭ তারিখে ৫৭ বছর বয়সে হ্যাম্পশায়ারের উইনচেস্টার কলেজে জন ফার্থের দেহাবসান ঘটে।
আব্জু

আব্জু হচ্ছে মেসোপটেমীয় ধর্মের আদিদেবতাদের একজন। মেসোপটেমীয় ধর্মের আদিদেবতারা হচ্ছেন আব্জু ও তিয়ামাত, লাহমু ও লাহামু, আনশার ও কিশার এবং মুম্মু। আব্জুকে আপ্সু, এনগুরও বলা হয়। আব অর্থ পানি এবং জু অর্থ গভীর। সুমেরীয় ও আক্কাডীয় কিংবদন্তি অনুসারে আব্জু হচ্ছে পাতাল থেকে উঠে আসা স্বাদুপানি যা আব্জুর কাছ থেকে আসে। তাদের মতে পৃথিবী (মা) এবং পাতাল (কুর) এর মাঝের ফাঁকা স্থানে একটি আদিম সাগর আছে।
এরিদু শহরে এনকির মন্দি ই২-আব্জু (গভীর পানির গৃহ) নামে পরিচিত যা জলাভূমির পাশে অবস্থিত। কিছু ব্যবিলন এবং আশারীয় মন্দিরের সামনের উঠোনে অবস্থিত পবিত্র পানির পুকুরকে আব্জু (আপ্সু) বলা হতো। ধর্মীয় ধৌতকরণ হিসেবে এসব পুকুরের সংগে ইসলামী মসজিদের ওজুর জলাধার, ইহুদিদের মিকভত এবং খ্রিষ্টীয় গীর্জায় রক্ষিত বাপ্তিস্মাল ফন্টের মিল পাওয়া যায়।
বিশ্বাস করা হতো সুমেরীয় দেবতা এনকি (আক্কাডীয় ভাষায় ইয়া) মানুষ তৈরির পূর্বে আব্জুতে বসবাস করতো। তার স্ত্রী দামগালনুনা, মা নাম্মু, উপদেষ্টা ইসিমুদসহ বিভিন্ন উপসেবক সৃষ্টি আব্জুতে বাস করতো।
বাংসামোরো

বাংসামোরো স্বশাসিত অঞ্চল ( "Munṭiqah banjisāmūrū dhātiyyah al-ḥukm"), দাপ্তরিকভাবে মুসলিম মিন্দানাওতে বাংসামোরো স্বশাসিত অঞ্চল (BARMM) এবং আরো সহজভাবে বাংসামোরো হিসেবে পরিচিত, দক্ষিণ ফিলিপাইনের মধ্যে একটি স্বশাসিত অঞ্চল।
মুসলিম মিন্দানাওত স্বশাসিত অঞ্চল (ARMM) কে পরিবর্তন করে মুসলিম মিন্দানাওত বাংসামোরো স্বশাসিত অঞ্চলকে জানুয়ারি ২১, ২০১৯ ভোটের মাধ্যমে এ বাংসামোরো আইন পাস করে অনুমদিত করা হয়। যা ২৫ জানুয়ারি ২০১৯ ফিলিপাইন নির্বাচন কমিশন ঘোষণা করে।
বাংসামোরোর এটা অর্জনের একমাত্র কারণ এ অঞ্চল পুরো ফিলিপাইনে মুসলিম সমৃদ্ধ অঞ্চল
বাংসামোরো অন্ততপক্ষে ৩ টি "গঠনকারী অংশ" শহর, ১১৬ টি মহানগর এবং ২,৫৯০ বেরানগায় নিয়ে গঠিত হবে।
তিয়ামাত

তিয়ামাত হচ্ছে মেসোপটেমীয় ধর্মের আদিদেবতাদের একজন। মেসোপটেমীয় ধর্মের আদিদেবতারা হচ্ছেন আব্জু ও তিয়ামাত, লাহমু ও লাহামু, আনশার ও কিশার এবং মুম্মু।
তিয়ামাত হচ্ছে নোনা সাগরের দেবী যিনি মিঠাপানির দেবতা আব্জুর সংগে মিলিত হয়ে তরুন দেবতার জন্ম দেন। তিনি আদি সৃষ্টির প্রতীক। তাকে স্ত্রীরূপে বর্ণনা করা হয়, এবং উল্লেখযোগ্য একজন হিসেবে বর্ণনা করা হয়েছে। তিয়ামত সম্পর্কে দুই ধরনের কিংবদন্তি প্রচলিত আছে। এর একটিতে তিয়ামাতকে সৃষ্টির দেবী বলা হয়েছে। নোনা ও মিষ্টি পানির পবিত্র বিবাহে এই মহাবিশ্বের সকল প্রাণীর সৃষ্টি হয়েছে। দ্বিতীয় মতে তিয়ামত ছিলো দানব দেহের এক আদি উপদ্রব। কিছু সূত্র তার সমুদ্র সর্প বা ড্রাগন সদৃশ ছবি শনাক্ত করেছে।
ব্যবিলনীয় এপিক কবিতা এনুমা এলিশ অনুসারে তিনি প্রথম প্রজন্মের দেবতাদের জন্ম দিয়েছেন। তার স্বামী আপ্সুকে সিংহাসনচ্যুত করতে আপ্সুর বিরুদ্ধে যুদ্ধে আপ্সু নিহত হয়। তিয়ামাত বৃহৎ সাগর ড্রাগণের রূপ ধারণ করে স্বামীর খুনিদের বিরুদ্ধে যুদ্ধ শুরু করে। তিয়ামত এনকির পুত্র ঝড়দেবতা মারদুকের হাতে নিহত হন। তার খন্ডিত দেহ দিয়ে মারদুক স্বর্গ এবং নরক তৈরি করেন।
মিত্র ওয়েতিমুনি

মিত্র ডি সিলভা ওয়েতিমুনি (; জন্ম: ১১ জুন, ১৯৫১ - মৃত্যু: ২০ জানুয়ারি, ২০১৯) কলম্বোয় জন্মগ্রহণকারী শ্রীলঙ্কান আন্তর্জাতিক ক্রিকেটার ছিলেন। শ্রীলঙ্কা ক্রিকেট দলের অন্যতম সদস্য ছিলেন তিনি।
১৯৮৩ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছিলেন মিত্র ওয়েতিমুনি। তবে, ঘরোয়া প্রথম-শ্রেণীর শ্রীলঙ্কান ক্রিকেটে খেলেননি তিনি। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন।
সম্মিলিত সিলন বিদ্যালয়ের অধিনায়কের দায়িত্ব পালন করেছিলেন মিত্র ওয়েতিমুনি। দলটিকে নিয়ে ১৯৬৯-৭০ মৌসুমে ভারত গমন করেন। ঐ দলটিতে ভবিষ্যতের টেস্ট অধিনায়ক বান্দুলা ওয়ার্নাপুরা ও দিলীপ মেন্ডিসের অংশগ্রহণ ছিল। ১৯৮২ সালে শ্রীলঙ্কা দল টেস্ট মর্যাদায় আসীন হয়। এ সময় তার বয়স ত্রিশোর্ধ্ব ছিল। ওয়েতিমুনির পুরো প্রথম-শ্রেণীর ক্রিকেট খেলা ১২৭ দিনে চারটি দেশের সাথে নয় খেলায় সম্পন্ন হয়। নভেম্বর, ১৯৮২ সালে বুলাওয়েতে স্বাগতিক জিম্বাবুয়ের বিপক্ষে ব্যক্তিগত সর্বোচ্চ ৫৫ রানের ইনিংস খেলেন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করার সৌভাগ্য হয় তার। তবে কোন টেস্টই নিজ দেশে খেলে যেতে পারেননি। ৪ মার্চ, ১৯৮৩ তারিখে স্বাগতিক নিউজিল্যান্ডের বিপক্ষে টেস্ট ক্রিকেটে অভিষেক ঘটে মিত্র ওয়েতিমুনি’র। নিউজিল্যান্ড গমনে শ্রীলঙ্কা দলের সদস্যরূপে তাকে অন্তর্ভুক্ত করা হয়েছিল। ঐ সফরের দুই টেস্টে অংশ নিয়ে চার ইনিংসে মোটে ২৮ রান তুলেছিলেন। ঐ খেলাগুলোর প্রথমটিতে সহোদর কনিষ্ঠ ভ্রাতা সিদাথের সাথে ব্যাটিং উদ্বোধনে নেমেছিলেন যা টেস্ট ক্রিকেটের ইতিহাসের কেবলমাত্র তৃতীয় ঘটনারূপে বিবেচ্য। একই দলের বিপক্ষে এর পূর্বেই ২ মার্চ তারিখে একদিনের আন্তর্জাতিকে অভিষেক হয় তার। এটিই তার একমাত্র ওডিআইয়ে অংশগ্রহণ ছিল।
তার খেলোয়াড়ী জীবন স্বল্পকালীন ছিল। সর্বমোট নয়টি প্রথম-শ্রেণীর খেলার মধ্যে দুটিই টেস্ট ছিল। কেবলমাত্র একটি খেলা শ্রীলঙ্কার মাটিতে খেলতে পেরেছিলেন। প্রথম-শ্রেণীর অভিষেক খেলাতেই জিম্বাবুয়ের বিপক্ষে পঞ্চাশোর্ধ্ব রান করেন। কিন্তু, এরপর নিজেকে আর মেলে ধরতে পারেননি।
শ্রীলঙ্কার পক্ষে প্রতিনিধিত্বকারী ওয়েতিমুনি ভ্রাতৃত্রয়ের অন্যতম ছিলেন। তারা প্রত্যেকেই ব্যাটিং উদ্বোধনে মাঠে নামতেন। জ্যেষ্ঠ ভ্রাতা সুনীল ওয়েতিমুনি টেস্ট মর্যাদা লাভের পূর্বে শ্রীলঙ্কার পক্ষে খেলেছেন। ১৯৭৫ ও ১৯৭৯ সালের ক্রিকেট বিশ্বকাপে অংশগ্রহণ করেছিলেন সুনীল। অন্যদিকে, কনিষ্ঠ ভ্রাতা সিদাথ ওয়েতিমুনি শ্রীলঙ্কার পক্ষে প্রথম টেস্ট শতক করার গৌরব অর্জন করেছেন।
২০ জানুয়ারি, ২০১৯ তারিখে ৬৮ বছর বয়সে কলম্বোয় মিত্র ওয়েতিমুনি’র দেহাবসান ঘটে।
সরলা ঠকরাল

দুঃখজনকভাবে, ক্যাপ্টেন শর্মা ১৯৩৯ সালে একটি বিমান দুর্ঘটনায় মারা যান। এর কিছু সময়ের পর, তার অল্পবয়সী বিধবা স্ত্রী, নিজের বাণিজ্যিক পাইলট লাইসেন্সের প্রশিক্ষণ নেবার জন্য আবেদন করার চেষ্টা করেছিলেন, কিন্তু এসময় দ্বিতীয় বিশ্বযুদ্ধ শুরু হয়ে গিয়েছিল এবং সিভিল পাইলট প্রশিক্ষণ স্থগিত করা হয়েছিল। নিজের বাচ্চাকে বড় করা এবং নিজের জীবিকা অর্জনের তাগিদে, ঠকরাল তার বাণিজ্যিক বৈমানিক হওয়ার স্বপ্ন ত্যাগ করে লাহোরে ফিরে আসেন এবং সেখানে মেয়ো স্কুল অব আর্টে ভর্তি হন, এখানে তিনি বেঙ্গল স্কুল অফ পেইন্টিং এর উপর প্রশিক্ষণ নিয়েছিলেন এবং ফাইন আর্টসের উপর ডিপ্লোমা অর্জন করেছিলেন।
ঠকরাল আর্য সমাজের একজন নিবেদিত অনুসারী ছিলেন। এটি একটি আধ্যাত্মিক সম্প্রদায় যাঁরা বেদের শিক্ষা অনুসরণ করার জন্য নিজেদের উৎসর্গ করেন। এই সম্প্রদায়ের মধ্যে, ঠকরালের জন্য পুনর্বিবাহের একটি সম্ভাবনা ছিল।
ভারত ভাগের পর, তিনি তার দুই কন্যার সাথে দিল্লীতে চলে আসেন, যেখানে তার সাথে আর. পি. ঠকরালের পরিচয় হয় এবং তাকে তিনি ১৯৪৮ সালে বিয়ে করেন। সরলা, যিনি মাটি নামেও পরিচিত ছিলেন, একজন সফল মহিলা ব্যবসায়ী এবং চিত্রকর হয়ে উঠেন। তিনি পোশাক-পরিচ্ছদ ও অলংকারের নকশার কাজ শুরু করেন। তিনি ২০০৮ সালে মৃত্যূ বরণ করেন। 
২০২১ খ্রিস্টাব্দের ৮ ই আগস্ট গুগল সরলার জন্মদিনে এক গুগল ডুডুলের মাধ্যমে শ্রদ্ধা জানায়।
জ্যাকি গ্লিসন

জ্যাকি গ্লিসন নামে পরিচিত জন হার্বার্ট গ্লিসন (; ২৬ ফেব্রুয়ারি ১৯১৬ - ২৪ জুন ১৯৮৭) ছিলেন একজন মার্কিন কৌতুকাভিনেতা, অভিনেতা, লেখক, সুরকার ও সঙ্গীত নির্দেশক। তিনি ১৯৫০-এর দশকের মাঝামাঝি সময় থেকে ১৯৭০ সাল পর্যন্ত "দ্য জ্যাকি গ্লিসন শো"-এ কাজ করেছেন, এই কাজের জন্য তিনি তিনটি প্রাইমটাইম এমি পুরস্কারের মনোনয়ন লাভ করেন। তার অভিনীত উল্লেখযোগ্য চলচ্চিত্র ভূমিকাসমূহ "দ্য হাসলার" (১৯৬১) চলচ্চিত্রে মিনেসোটা ফ্যাটস এবং ১৯৭৭ থেকে ১৯৮০-এর দশকের শুরু পর্যন্ত "স্মোকি অ্যান্ড দ্য ব্যান্ডিট" চলচ্চিত্র ধারাবাহিকে বাফোর্ড টি. জাস্টিস। "দ্য হাসলার" ছবিতে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে অস্কার ও গোল্ডেন গ্লোব পুরস্কারের মনোনয়ন লাভ করেন।
১৯৫০ ও ১৯৬০-এর দশকে গ্লিসন সঙ্গীত চর্চার সাথে জড়িত ছিলেন, এবং তার কয়েকটি অ্যালবাম সর্বাধিক বিক্রিত ছিল। তার প্রথম অ্যালবাম "মিউজিক ফর লাভার্স অনলি" বিলবোর্ডের শীর্ষ ১০ তালিকায় ১৫৩ সপ্তাহ অবস্থান করেছিল, এবং তার প্রথম ১০টি অ্যালবাম এক মিলিয়ন কপির বেশি বিক্রি হয়েছিল।
পুনিতা অরোরা

তিনি লাহোর থেকে আগত একটি পাঞ্জাবি পরিবারে জন্মগ্রহণ করেন। যখন তার বয়স মাত্র ১ বছর ছিল, তখন তার পরিবার ভারত বিভাজনের সময়ে ভারতে চলে আসে এবং উত্তর প্রদেশের সাহারানপুরে বসতি স্থাপন করে। 
তিনি ৮ম শ্রেণী পর্যন্ত সাহারানপুরের সোফিয়া স্কুলে পড়াশোনা করেন। এরপর তিনি গুরু নানক গার্লস ইন্টার কলেজে পড়তে চলে যান। ১১তম শ্রেণিতে, ছেলেদের জন্য সরকারী বিদ্যালয়ে ভর্তি হওয়ার সময়, তিনি বিজ্ঞানকে নিজের পছন্দের বিষয় হিসেবে গ্রহণ করেন। ১৯৬৩ সালে তিনি আর্মড ফোর্সেস মেডিক্যাল কলেজ, পুণেতে যোগদান করেন, যা ছিল এএফএমসি-এর দ্বিতীয় ব্যাচ এবং তিনি সেই ব্যাচে শীর্ষস্থান লাভ করেন। তিনি তার পোষ্ট গ্র্যাজুয়েশন করেন স্ত্রীরোগ এবং ধাত্রীবিদ্যার উপর, এএফএমসি থেকে এবং পুণে বিশ্ববিদ্যালয়ের প্রথম স্থানের অধিকারী হিসাবে তিনি গোল্ড মেডেল প্রাপ্ত হন।
পুনিতা অরোরার পরিবারের সদস্যরা সকলেই ডাক্তার। তার স্বামী পি এন অরোরা ভারতীয় সেনাবাহিনীতে কর্মরত ছিলেন চর্ম-বিশেষজ্ঞ হিসাবে। ব্রিগেডিয়ার হিসাবে তিনি অবসর গ্রহণ করেন। তার ছেলে স্কোয়াড্রন লিডার সন্দীপ অরোরা ভারতীয় বিমানবাহিনীতে কর্মরত রয়েছেন। তিনি চর্ম-বিশেষজ্ঞ হিসাবে নতুন দিল্লির এয়ার ফোর্স বেস হাসপাতালে কর্মরত আছেন। অরোরার মেয়ে সাবিনাও একজন ডাক্তার। তিনি পোস্ট গ্র্যাজুয়েশন করার উদ্দেশ্যে পড়াশুনা শুরু করার আগে পর্যন্ত প্রায় সাড়ে ছয় বছর ভারতীয় সেনাবাহিনীতে কর্মরত ছিলেন।
জানুয়ারি ১৯৬৮ সালে পুনিতা কাজের জন্য অনুমোদিত হন। ভারতীয় নৌবাহিনীর ভাইস এডমিরাল হওয়ার আগে তিনি এএফএমসি এর কমান্ডেন্ট ছিলেন। ২০০৪ সালে তিনি আর্মড ফোর্সেস মেডিক্যাল কলেজের কমান্ড্যান্টের দায়িত্ব গ্রহণের মাধ্যমে, মেডিক্যাল কলেজের প্রথম মহিলা কমান্ড্যান্ট অফিসার হন। এর পূর্বে তিনি সেনা সদর দফতরে সশস্ত্র বাহিনী মেডিকেল সার্ভিসেসের অতিরিক্ত মহাপরিচালক (মেডিক্যাল রিসার্চ) হিসাবে সশস্ত্র বাহিনীর মেডিকেল রিসার্চ বিভাগের দ্বায়িত্ব পালন করেছেন। তিনি সেনাবাহিনী থেকে নৌবাহিনীতে চলে যান, এএফএমএসের একটি সাধারণ পুল রয়েছে যার মাধ্যমে কর্মকর্তারা প্রয়োজনীয়তার ভিত্তিতে এক পরিষেবা থেকে অন্যটিতে স্থানান্তরিত হন।
ভারতীয় সশস্ত্র বাহিনীর ৩৬ বছরের চাকরি জীবনে তিনি ১৫টি পদক পেয়েছেন।
ফাইনালি ভালোবাসা

ফাইনালি ভালোবাসা হলো অঞ্জন দত্ত পরিচালিত ২০১৯ সালের একটি ভারতীয় বাংলা চলচ্চিত্র। এতে ৩টি গল্প রয়েছে, যেগুলি জীবনের বিভিন্ন মাত্রার কথা বলে। ২০১৯ সালের জানুয়ারিতে এই চলচ্চিত্রটির ট্রেলার মুক্তি পায়। চলচ্চিত্রটি ৮ ফেব্রুয়ারি ২০১৯-এ মুক্তি পায়।
এনা সাহা

এনা সাহা (জন্ম: ২৮ মে ১৯৯২) একজন ভারতীয় বাংলা চলচ্চিত্র ও টেলিভিশন অভিনেত্রী। তিনি প্রধানত বাংলা ও মালয়ালম চলচ্চিত্র এবং টেলিভিশন অনুষ্ঠানগুলিতে অভিনয় করেন। তিনি চিনা বাদাম, এসওএস কলকাতা, ভূত চতুর্দশী, বন্য প্রেমের গল্প চলচ্চিত্রে অভিনয়ের জন্য পরিচিত । তিনি ইউ টু ব্রুটাস নামে একটি হিন্দি চলচ্চিত্র, চৌরাঙ্গা নামে একটি মালয়ালম ও লঙ্কা নামে একটি তেলুগু চলচ্চিত্রও করেছেন।
এনা সাহা রাত ভোর বৃষ্টি, বউ কথা কও, বাঁধন, সংসার সুখের হয় রমনীর গুণে, মহাপ্রভু শ্রীচৈতন্যসহ বেশ কয়েকটি বাংলা টিভি ধারাবাহিকে অভিনয় করেছেন।
তিনি বেশ কয়েকটি বাণিজ্যিক ও আর্ট-হাউজ বাংলা চলচ্চিত্র এবং মালয়ালম চলচ্চিত্রে হাজির হন। তার প্রথম ছবি হল সোমনাথ গুপ্ত পরিচালিত বাংলা চলচ্চিত্র "আমি আদু" । "ওয়ান থার্টি এম ছবিতে" তিনি নিশির ভূমিকা পালন করেন। এই চলচ্চিত্রটি বেশ কয়েকটি চলচ্চিত্র উত্সবে সমালোচকদের দ্বারা প্রশংসা পেয়েছিল। ২০১৩ সালে, তিনি মালয়ালম চলচ্চিত্র "নিলাকশাম পাচাকাদাল চুভানা ভূমি"তে হাজির হন, যেখানে তিনি গৌরী চরিত্রে অভিনয় করেছিলেন।
তিনি এখন 'জারেক এন্টারটেইনমেন্টস'-এর ব্যানারে তার মা বনানী সাহার সাথে একজন প্রযোজক।